
HOTĂRÂRE

Cu privire la anunţarea concursului pentru suplinirea funcţiilor
de preşedinte, director al radiodifuziunii şi director al televiziunii
IPNA Compania „Teleradio-Moldova”
În conformitate cu art.60 alin.(5), (6), (7) şi art.61 alin.(2) şi (8) din Codul audiovizualului al Republicii Moldova, Consiliul de Observatori HOTĂRĂŞTE:
1. Se anunţă concurs pentru suplinirea funcţiei de preşedinte al IPNA Compania „Teleradio-Moldova”.
2. Se anunţă concurs pentru suplinirea funcţiei de director al radiodifuziunii IPNA Compania „Teleradio-Moldova”.

3. Se anunţă concurs pentru suplinirea funcţiei de director al televiziunii IPNA „Teleradio-Moldova”.
4. Se aprobă Regulamentul ad-hoc cu privire la desfăşurarea concursului pentru suplinirea funcţiilor de preşedinte, director al radiodifuziunii şi director al televiziunii IPNA Compania „Teleradio-Moldova” (Anexa nr.1, care este parte integrantă a prezentei hotărâri).
5. Se aprobă Anunţul privind concursul pentru suplinirea funcţiilor de preşedinte, director al radiodifuziunii şi director al televiziunii IPNA Compania „Teleradio-Moldova” (Anexa nr.2, care este parte integrantă a prezentei hotărâri).
6. Secretarul Consiliului de Observatori va asigura publicarea Anunţului privind concursul pentru suplinirea funcţiilor de preşedinte, director al radiodifuziunii şi director al televiziunii IPNA Compania „Teleradio-Moldova” în Monitorul Oficial al Republicii Moldova.
7. Preşedintele în exerciţiu al IPNA Compania „Teleradio-Moldova” (Valentin Todercan) va asigura publicarea separată pe pagina web www.trm.md a următoarelor acte:

- prezenta hotărâre;
- Regulamentul ad-hoc cu privire la desfăşurarea concursului pentru suplinirea funcţiilor de preşedinte, director al radiodifuziunii şi director al televiziunii IPNA Compania „Teleradio-Moldova”;
- Anunţul privind concursul pentru suplinirea funcţiilor de preşedinte, director al radiodifuziunii şi director al televiziunii IPNA Compania „Teleradio-Moldova”.

8. Publicarea actelor prevăzute în p.7 din prezenta hotărâre se va efectua nu mai târziu de data publicării Anunţului privind concursul pentru suplinirea funcţiilor de preşedinte, director al radiodifuziunii şi director al televiziunii IPNA Compania „Teleradio-Moldova” în Monitorul Oficial al Republicii Moldova.
9. Pentru a asigura transparenţa concursului, pe pagina web www.trm.md vor fi publicate numele candidaţilor, CV-urile lor, precum şi proiectele de intenţie asupra strategiei de dezvoltare a IPNA Compania „Teleradio-Moldova”, proiectele de intenţie asupra strategiei de dezvoltare a radiodifuziunii, proiectele de intenţie asupra strategiei de dezvoltare a televiziunii (responsabil: secretarul CO şi administraţia IPNA Compania „Teleradio-Moldova”).
10. Se recomandă IPNA Compania „Teleradio-Moldova” să asigure difuzarea zilnică a Anunţului privind concursul pentru suplinirea funcţiilor de preşedinte, director al radiodifuziunii şi director al televiziunii IPNA Compania „Teleradio-Moldova” în principalele buletine de ştiri ale postului Moldova 1 şi Radio Moldova, din ziua publicării acestui anunţ în Monitorul Oficial al Republicii Moldova.
Preşedintele

Consiliului de Observatori                                                       Eugeniu Rîbca
Secretarul

Consiliului de Observatori                                                      Viorica Bogatu
Anexa nr.1

Regulamentul ad-hoc cu privire la desfăşurarea concursului

pentru suplinirea funcţiilor de preşedinte, director al radiodifuziunii
şi director al televiziunii IPNA Compania „Teleradio-Moldova”

1. Preşedintele, directorul radiodifuziunii şi directorul televiziunii IPNA Compania „Teleradio-Moldova” sunt numiţi în funcţie în bază de concurs.
2. Candidaţii vor depune dosarul de participare la concurs, în termen de 15 zile calendaristice din ziua publicării Anunţului privind concursul pentru suplinirea funcţiilor de preşedinte, director al radiodifuziunii şi director al televiziunii IPNA Compania „Teleradio-Moldova” în Monitorul Oficial al Republicii Moldova, pe adresa indicată în anunţ.
3. Persoana ce candidează la una sau mai multe din funcţiile menţionate, va depune dosarul de participare la concurs, inclusiv în format electronic, care va cuprinde:
a) cererea de participare la concurs, adresată Consiliului de Observatori;

b) CV-ul candidatului;

c) proiectul de intenţie asupra strategiei de dezvoltare a IPNA Compania „Teleradio-Moldova” (pentru candidaţii la funcţia de preşedinte al IPNA). Volumul maxim – trei pagini, Times New Roman, font 12, interval 1,5; şi/sau
d) proiectul de intenţie asupra strategiei de dezvoltare a radiodifuziunii (pentru candidaţii la funcţia de director al radiodifuziunii). Volumul maxim – trei pagini, Times New Roman, font 12, interval 1,5; şi/sau
e) proiectul de intenţie asupra strategiei de dezvoltare a televiziunii (pentru candidaţii la funcţia de director al televiziunii). Volumul maxim – trei pagini, Times New Roman, font 12, interval 1,5;

f) dovezile de întrunire de către participantul la concurs a exigenţelor, prevăzute pentru numirea în funcţie;

g) declaraţia participantului la concurs cu privire la absenţa incompatibilităţilor pentru numirea în funcţie sau declaraţia de a le înlătura.

4. Candidaţii vor depune dosarele de participare la concurs, pentru înregistrare, la secretarul Consiliului de Observatori.

5. Secretarul Consiliului de Observatori va înregistra dosarele de participare la concurs zilnic (inclusiv în zilele de odihnă), între orele 14.00-17.00, pe următoarea adresă: mun. Chişinău, str. Mioriţa 1, Casa Radio, et.5, bir.505. Telefon de contact: 73-95-45.

6. Persoana responsabilă de înregistrarea dosarelor de participare la concurs nu este în drept să refuze înregistrarea dosarelor de participare la concurs, inclusiv în cazul celor incomplete.

7. Şedinţa de totalizare a rezultatelor concursului pentru suplinirea funcţiei de preşedinte, director al radiodifuziunii şi, respectiv, director al televiziunii IPNA Compania „Teleradio-Moldova” se va convoca în termen de 10 zile din momentul expirării perioadei de recepţionare a dosarelor de participare la concurs.

8. În cadrul fiecărei şedinţe de concurs, preşedintele Consiliului de Observatori va prezenta toţi participanţii la concursul pentru funcţiile în cauză. Vor fi examinate doar dosarele participanţilor prezenţi la şedinţa de concurs.

9. Potrivit art.60 alin.(11) şi art.61 alin.(8) din Codul audiovizualului al Republicii Moldova, preşedintele, directorul radiodifuziunii şi directorul televiziunii IPNA Compania „Teleradio-Moldova” trebuie să corespundă următoarelor exigenţe:
a) să fie profesionist în domeniul de funcţionare a audiovizualului public, să posede capacităţi manageriale;

b) să aibă studii superioare;

c) să fie cetăţean al Republicii Moldova;

d) să cunoască limba de stat a Republicii Moldova.
10. Potrivit art.60 alin.(12) şi art.61 alin.(8) din Codul audiovizualului al Republicii Moldova, funcţiile de preşedinte, director al radiodifuziunii şi director al televiziunii IPNA Compania „Teleradio-Moldova” este incompatibilă cu:
a) calitatea de membru al unui organ de conducere sau de angajat, partener, acţionar, proprietar al unui radiodifuzor privat;

b) calitatea de membru de partid sau de membru al unor alte organizaţii politice;

c) funcţia de membru al Guvernului Republicii Moldova, deputat în Parlament sau alte funcţii remunerate în afara companiei;

d) funcţia de membru al Consiliului Coordonator al Audiovizualului.

11. Potrivit art.60 alin.(13) şi art.61 alin.(8) din Codul audiovizualului al Republicii Moldova, funcţiile de preşedinte, director al radiodifuziunii şi director al televiziunii IPNA Compania „Teleradio-Moldova” sunt compatibile cu activitatea în domeniile: didactic, ştiinţific, de creaţie în cadrul publicaţiilor de specialitate cu caracter literar, artistic, ştiinţific, social, dacă aceasta nu contravine intereselor companiei.
12. În urma examinării fiecărui dosar de participare la concursul pentru numirea în funcţiile de preşedinte, director al radiodifuziunii şi director al televiziunii IPNA Compania „Teleradio-Moldova”, Consiliul de Observatori va confirma întrunirea sau neîntrunirea rigorilor stabilite faţă de candidaţi, inclusiv prezenţa sau absenţa pentru fiecare candidat a incompatibilităţilor pentru numirea în funcţie.

13. Numirea în funcţie a preşedintelui, directorului radiodifuziunii şi directorului televiziunii IPNA Compania „Teleradio-Moldova” se face prin vot deschis, cu votul majorităţii membrilor săi.

14. Pentru a asigura transparenţa concursului, prezentul regulament, incluzând rigorile faţă de candidaţi, numele candidaţilor, CV-urile lor, precum şi proiectele de intenţie asupra strategiei de dezvoltare a IPNA Compania „Teleradio-Moldova”, proiectele de intenţie asupra strategiei de dezvoltare a radiodifuziunii, proiectele de intenţie asupra strategiei de dezvoltare a televiziunii vor fi date publicităţii.
Anexa nr.2
Anunţ privind concursul pentru suplinirea funcţiilor

de preşedinte, director al radiodifuziunii şi director al televiziunii

IPNA Compania „Teleradio-Moldova”
Consiliul de Observatori al Instituţiei Publice Naţionale a Audiovizualului Compania „Teleradio-Moldova” anunţă concurs pentru suplinirea funcţiilor de:

- preşedinte al IPNA Compania „Teleradio-Moldova”;

- director al radiodifuziunii IPNA Compania „Teleradio-Moldova”;

- director al televiziunii IPNA Compania „Teleradio-Moldova”.
Participanţii la concurs vor prezenta, în termen de 15 zile calendaristice din data publicării prezentului anunţ în Monitorul Oficial al Republicii Moldova, dosarul de participare. Dosarul de participare va fi prezentat în formă scrisă, în plic închis, pe următoarea adresă: mun. Chişinău, str. Mioriţa 1, Casa Radio, et.5, bir.505. Actele prezentate în dosar vor fi expediate şi în format electronic pe adresa: co@trm.md
Dosarul de participare va cuprinde:

a) cererea de participare la concurs, adresată Consiliului de Observatori;

b) CV-ul candidatului;

c) proiectul de intenţie asupra strategiei de dezvoltare a IPNA Compania „Teleradio-Moldova” (pentru candidaţii la funcţia de preşedinte al IPNA). Volumul maxim – trei pagini, Times New Roman, font 12, interval 1,5; şi/sau

d) proiectul de intenţie asupra strategiei de dezvoltare a radiodifuziunii (pentru candidaţii la funcţia de director al radiodifuziunii). Volumul maxim – trei pagini, Times New Roman, font 12, interval 1,5; şi/sau

e) proiectul de intenţie asupra strategiei de dezvoltare a televiziunii (pentru candidaţii la funcţia de director al televiziunii). Volumul maxim – trei pagini, Times New Roman, font 12, interval 1,5;

f) dovezile de întrunire de către participantul la concurs a exigenţelor, prevăzute pentru numirea în funcţie;

g) declaraţia participantului la concurs cu privire la absenţa incompatibilităţilor pentru numirea în funcţie sau declaraţia de a le înlătura.

În conformitate cu prevederile art.60 alin.(6), (7), (11), (12), (13) şi art.61 alin.(2) şi (8) din Codul audiovizualului al Republicii Moldova, faţă de candidaţi sunt stabilite următoarele rigori:
Exigenţe:
a) să fie profesionist în domeniul de funcţionare a audiovizualului public, să posede capacităţi manageriale;
b) să aibă studii superioare;
c) să fie cetăţean al Republicii Moldova;
d) să cunoască limba de stat a Republicii Moldova.
Incompatibilităţi:
a) calitatea de membru al unui organ de conducere sau de angajat, partener, acţionar, proprietar al unui radiodifuzor privat;
b) calitatea de membru de partid sau de membru al unor alte organizaţii politice;
c) funcţia de membru al Guvernului Republicii Moldova, deputat în Parlament sau alte funcţii remunerate în afara companiei;
d) funcţia de membru al Consiliului Coordonator al Audiovizualului.
Compatibilităţi: activitatea în domeniile didactic, ştiinţific, de creaţie în cadrul publicaţiilor de specialitate cu caracter literar, artistic, ştiinţific, social, dacă aceasta nu contravine intereselor companiei.
Dosarele de participare la concurs se înregistrează de către secretarul Consiliului de Observatori zilnic (inclusiv în zilele de odihnă), între orele 14.00-17.00, pe următoarea adresă: mun. Chişinău, str. Mioriţa 1, Casa Radio, et.5, bir.505. Date de contact: tel.73-95-45, e-mail co@trm.md
Şedinţa de totalizare a rezultatelor concursului pentru suplinirea funcţiei de preşedinte, director al radiodifuziunii şi, respectiv, director al televiziunii IPNA Compania „Teleradio-Moldova” se va convoca în termen de 10 zile din momentul expirării perioadei de recepţionare a dosarelor de participare la concurs.

Consiliul de Observatori

MD–2028, Republica Moldova, Chişinău, str. Mioriţa, 1	(  73-95-45





Instituţia Publică Naţională a Audiovizualului


Compania „TELERADIO–MOLDOVA”





CONSILIUL DE OBSERVATORI

